ANAF a început să le trimită tinerilor căsătoriți formulare în care le cere să declare câți bani au cheltuit pentru nuntă cu fotografii, formația, restaurantul unde au petrecut, dar și câți bani au dat la cununia religioasă, scrie Profit.ro.

Foto: Shutterstock

ANAF vrea să afle de la tinerii căsătoriți nume de persoane/firme, numere de telefon, adrese și intermediari.

Fiscul motivează că pentru astfel de servicii sunt încasate sume mari de bani și, de cele mai multe ori, nu ar fi declarate.

Solicitările au început deja să fie trimise în toată țara.

Potrivit solicitării, Fiscul vrea să afle și cât au plătit tinerii preoților pentru cununia religioasă.

Tinerii proaspăt căsătoriți riscă amenzi cuprinse între 2.000 și 5.000 de lei dacă nu răspund solicitării fiscului.

Citiți mai multe pe profit.ro.